1. **LEKTIRA: R. DAHL, CHARLIE I TVORNICA ČOKOLADE *– monolog***

**VRIJEME OSTVARIVANJA:** 2 sata

**ODGOJNO-OBRAZOVNI ISHOD:**

B. 5. 5 Učenik se stvaralački izražava prema vlastitome interesu potaknut različitim iskustvima i doživljajima tijekom učenja i poučavanja.

**REZULTATI UČENJA**

Snimku pošalji učiteljici kao privatnu poruku u virtualni razred.

**Rok za slanje: 29. 3. 2020. do 19 sati**

**Poštuj zadani rok za slanje rada jer sve radove koje pošalješ poslije zadanoga roka nećemo uvažiti.**

**Radove šalji ISKLJUČIVO na Yammer u virtualni razred kao privatnu poruku – Hrvatski jezik-5.a**

**\*OPIS AKTIVNOSTI**

Osmisli lutku i monolog omiljenoga književnog junaka i snimi ga.

**1. PRIPREMA**

Odaberi književni lik s kojim osjećaš duboku povezanost, a posebno ti se svidio u knjizi. Neka to bude lik s kojim se možeš poistovjetiti jer su vam karakteri i način razmišljanja i ponašanje slični, zbog čega možeš čitajući knjigu, bez problema uskliknuti: Vidi, pa to sam ja!

**2. STVARANJE**

Pažljivo napiši njegov književni portret. Pronađi pojedinosti opisa njegova vanjskog izgleda, ispiši njegove osobine: dobro se upoznaj s njim. Vizualiziraj ga tako što ćeš napraviti crteže – skice.

Napravi lutkicu za književnog junaka i odjeni je u odjeću koju ćeš odabrati ili prema opisu u knjizi ili se odluči za originalnu kombinaciju odjeće (sad si se već dobro upoznao/upoznala s likom).

Napiši tekst od 150 riječi u prvoj osobi, ali tako da tvoj lik govori o problemima koje ima u knjizi. Kako je mogao riješiti probleme? Koji su mu likovi iz knjige dragi, koji mu idu na živce i sl. Monolog može biti duhovit i možeš ga stvaralački nadograditi (dodati nove likove, promijeniti mjesto radnje, promijeniti kraj).

Uvježbaj tekst za izvođenje. Dobro se pripremi jer ćeš ti sada biti omiljeni književni junak, ali ćeš kroz njega progovarati o njegovim sumnjama, problemima, osjećajima, uspjesima i sl.

**3. PREDSTAVLJANJE**

Svoj monolog snimi mobitelom ili tabletom tako da se dobro vidi lutkica i čuje glas. Snimku pošalji učiteljici na e-mail ili kao privatnu poruku.

**4. VREDNOVANJE**

Što će se vrednovati:

* tvoj izbor lika
* način na koji si lik prikazao/prikazala kroz lutku
* kvaliteta teksta koji si napisao/napisala
* lutkica
* izvedba

\*\*\*Matej treba samo napisati monolog od 70 riječi.

**Poslat ću ti povratnu informaciju o tvom projektu.**

1. **DATIV I LOKATIV (ponavljanje) – (1 sat)**
2. **AKTIVNOST**

**Zadatke prepiši i riješi u bilježnicu. Ne trebaš ih slati učiteljici.**

**1. Iznad riječi napiši kraticu padeža, a ispod podcrtanih riječi padežno pitanje.**

Baltazar je objasnio Dani. Brinula se o Baltazaru.

Prišla je niskomu stoliću. Kutak za razmišljanje o knjigama.

**2. Dopuni rečenice.**

Imenica u dativu odgovara na pitanje \_\_\_\_\_\_\_\_\_\_ za živo i *Čemu?* za \_\_\_\_\_\_\_\_\_\_\_\_\_\_\_\_.

Imenica u lokativu odgovara na pitanje *O komu?* za \_\_\_\_\_\_\_\_\_\_\_ i \_\_\_\_\_\_\_\_\_\_\_\_ za neživo.

**3. Dopuni rečenice prijedlozima *na, o, po, prema, u, nasuprot, unatoč* pazeći na smisao rečenica.**

Za vrijeme školskoga odmora žurim se \_\_\_\_\_\_\_ knjižnici. \_\_\_\_\_\_\_ prvome stolu nalaze se časopisi za djecu i mlade. \_\_\_\_\_\_\_ gužvi uspio sam dohvatiti *Drvo znanja*. Čitao sam \_\_\_\_\_\_\_ hrvatskim kraljevima. Hrvati su poznati \_\_\_\_\_\_\_ kravati, starome modnom dodatku. \_\_\_\_\_\_\_ knjižničarki ugledao sam nju, Lanu. Zazvonilo je zvono. Lana i ja primili smo se za ruke i vratili \_\_\_\_\_\_\_ razred.

**4. Ispravi rečenice koje su netočne.**

a) Posjetio sam slapove na rijeki Krki. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) Baka je unuki ispekla palačinke. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

c) Davorki sam ispričao priču. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **AKTIVNOST**

U okliku Vennova dijagrama usporedi dativ i lokativ u bilježnici.

(ako ne znaš što je Vennov dijagram, istraži na internetu)

1. **AKTIVNOST**

Odigraj na sljedećim poveznicama digitalne igre te ćeš na taj način ponoviti znanje o dativu i lokativu.

<https://wordwall.net/hr/resource/254315/dativ-i-lokativ-ponavljalica>

<https://wordwall.net/hr/resource/804400/hrvatski-jezik/lokativ>

[https://wordwall.net/hr/resource/898852/hrvatski-jezik/5-pade%c5%bei-prijedlozi-uz-dativ-i-lokativ](https://wordwall.net/hr/resource/898852/hrvatski-jezik/5-pade%C5%BEi-prijedlozi-uz-dativ-i-lokativ)

<https://www.e-sfera.hr/dodatni-digitalni-sadrzaji/5821a175-730b-41e1-9dc9-4395ea534ad9/>

**3.INSTRUMENTAL (2 sata)**

**ODGOJNO-OBRAZOVNI ISHOD:**

A. 5. 6 Učenik oblikuje tekst i primjenjuje morfološka znanja o promjenjivim i nepromjenjivim riječima na prototipnim i čestim primjerima.

**REZULTATI UČENJA**

**\*Aktivnosti 2., 3., 5., 6., 8. riješi u bilježnicu i fotografiraj mobitelom ili tabletom pa pošalji učiteljici na e-mail ili kao privatnu poruku u virtualnu učionicu.**

**Rok za slanje: 27. 3. 2020. do 12 sati**

**Poštuj zadani rok za slanje rada jer sve radove koje pošalješ poslije zadanoga roka nećemo uvažiti.**

**Radove šalji ISKLJUČIVO na Yammer u virtualni razred kao privatnu poruku – Hrvatski jezik – 5.a**

**1. AKTIVNOST**

Pročitajte polazni teksta *Lijepo ponašanje za stolom uvijek je u modi* (HK, str. 66).

Navedite svoja iskustva kad ste se našli u nezgodnoj situaciji pri jelu.

**2. AKTIVNOST**

U bilježnicu zapiši na koja pitanja odgovara instrumentala, kada upotrebljavamo pitanje s kim?, a kada s čim?

Što izričemo instrumentalom?

Odgovore potraži u udžbeniku na 67.str.

**3. AKTIVNOST: ponavljanje pravilnoga izgovaranja i pisanja prijedloga *s/sa***

Prisjetite se kada uz instrumental pišemo i izgovaramo prijedlog *s*, a kada *sa*.

Proučite primjere u udžbeniku (HK, str. 67).

Učenici ponavljaju pravila (mnemotehnika akronima: ***S****vaka* ***ž****ena* ***š****iti* ***z****na,* ***ks****,* ***ps****!*)*.*

Zapišite u bilježnicu.

**4. AKTIVNOST: igra za uvježbavanje pisanja prijedloga *s/sa***

Odigraj igru *Udari krticu* u digitalnome alatu *Wordwall*. Zadatak je udariti krticu koja drži netočnu rečenicu (<https://wordwall.net/hr/resource/552277>).

**5. AKTIVNOST: istraživanje o nastavcima i glasovnim promjenama u instrumentalu**

Istraži s pomoću udžbenika :

* + - Uoči kojim nastavcima završava instrumental u sljedećim primjerima: pribor – pribor**om** znanje – znanj**em**.
	+ Nastavci za instrumental jesu: \_\_\_\_\_\_ i \_\_\_\_\_\_.
	+ Promotri kojim glasovima završavaju osnove imenica u instrumentalu s nastavkom -em: vrč**em**, štapić**em**, miš**em**, nož**em**, roj**em**, prijatelj**em**, konj**em**,oc**em.**
	+ Zaključi. Kad osnova imenica završava glasovima: \_\_, \_\_, \_\_, \_\_, \_\_, \_\_, \_\_ i ponekad glasom *c*, imenica u instrumentalu ima nastavak **-em**.
* Promotri što se događa s glasovima **l** i **t** u sljedećim primjerima: so**l** - so**lj**u
 slas**t** - slaš**ć**u.
	+ sol + ju > solju l + j = \_\_\_\_
	+ slast + ju > slašću t + j = \_\_\_\_
	+ Kod nekih imenica u \_\_\_\_\_\_\_\_\_\_\_\_\_\_ dolazi do stapanja \_\_\_\_\_\_\_\_\_\_\_\_ s glasom **j**.

Zapiši u bilježnicu.

**6. AKTIVNOST: provjera razumijevanja**

Riješi zadatak iz udžbeniku *Provjeri razumiješ li* (HK, str. 68).

<https://wordwall.net/hr/resource/256604/instrumental>

**7. aktivnost: uvježbavanje**

Rješavanje zadataka za samostalan rad u udžbeniku (HK, str. 69)

**8. aktivnost: samovrednovanje**

**LISTA ZA SAMOVREDNOVANJE – Instrumental**

**Označi tvrdnju osjećajnikom/emotikonom po izboru.** 

1. Početni zadatak o lijepome ponašanju važan je za život. \_\_\_\_\_\_\_\_\_
2. Bilo mi je teško prisjetiti se gradiva o prijedlozima. \_\_\_\_\_\_\_\_\_
3. Svidjela mi se igra *Udari krticu*. \_\_\_\_\_\_\_\_\_
4. Važno mi je pobijediti u rješavanju zadataka. \_\_\_\_\_\_\_\_\_
5. Shvatio/shvatila sam gradivo o instrumentalu. \_\_\_\_\_\_\_\_\_

6. Zadovoljan/zadovoljna sam današnjim radom. \_\_\_\_\_\_\_\_\_

**Zadatci za samostalan rad**

RB, str. 50. i 51.

**Poslat ću ti povratnu informaciju o tvom radu.**

**MATEJ (rješava ove zadatke)**

DATIV I LOKATIV

1. Crtama PRIDRUŽI padežima njihova obilježja.

 • pitanje Komu? Čemu?

 • pitanje (O) Komu? (O) Čemu?

LOKATIV DATIV

 • uvijek dolazi s jednim od prijedloga

 (o, u, na, po, pri, prema)

 • može biti bez prijedloga ili s jednim od

 prijedloga (k, ka, unatoč, usprkos, nasuprot)

2. a) STAVI imenice u odgovarajući oblik u rečenici, kako je oprimjereno.

b) Napisanim imencama kraticama OZNAČI padeže: **D** – dativ, **L** – lokativ.

 **L**

Na \_\_**planini**\_\_ još ima dosta snijega

 planina (mn.)

Unatoč \_\_\_\_\_\_\_\_\_\_ krenuli smo na put.

 nevrijeme (jd.)

Živio je kao u \_\_\_\_\_\_\_\_\_\_\_.

 bajka (jd.)

Svi se divili njegovoj \_\_\_\_\_\_\_\_\_.

 snaga (jd)

3. U svakoj rečenici ZAOKRUŽI **točan oblik istaknute imenice** u dativu.

Dobila je novi posao u **banki/banci**.

Poklonio sam **majki/majci** svoj crtež.

U toj **potragi/potrazi** nismo sudjelovali.

Daj to mojoj **unuci/unuki**.

INSTRUMENTAL

1. DOPUNI rečenicu.

Na pitanja **S kim(e)?** za živo i **Čime?** za neživo i biljke odgovaraju imenice u \_\_\_\_\_\_\_\_\_\_\_\_\_\_\_\_\_.

2. DOPUNI rečenice imenicama u instrumentalu, kako je oprimjereno.

Udara **čekićem** po zidu.

 čekić

Sa \_\_\_\_\_\_\_\_\_ idem u šetnju.

 psi

Putujemo \_\_\_\_\_\_\_\_\_\_ na Brač.

 trajekt

 Ne voli razgovarati s \_\_\_\_\_\_\_\_\_\_\_\_\_\_\_\_\_.

 novinari

3. PREPIŠI iz drugoga zadatka još jednu rečenicu u kojoj se instrumentalom izriče **sredstvo**, kako je oprimjereno.

Udara **čekićem** po zidu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. ODGOVORI na pitanje.

Pišemo li prijedlog **s/sa** uz imenice u instrumentalu kojima izričemo sredstvo?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_